經數:一五四五

經名:阿毘達磨大毘婆沙論卷第六十

頁數:三一一

上      欄

是說. 此中說永斷無餘斷畢竟斷無片影斷.

如是永斷是聖者非異生. 是聖道能非世俗

道. 所以者何. 因七依經造此論故. 彼經唯

說七根本地. 謂四靜慮下三無色. 非根本地

有世俗道能斷煩惱. 故知唯聖者用無漏

道斷. 尊者瞿沙伐摩作如是說. 此中說永

斷無餘斷畢竟斷無片影斷. 如是永斷是聖

者亦異生. 是聖道能亦世俗道. 問豈不此論

因七依經如何異生依根本地起世俗道

有永斷義. 答由此因緣說阿毘達磨照了

契經等猶如明燈. 契經等中所未說者此

中說之. 所未現在此中現之. 彼有餘說此

無餘說. 是故聖者及諸異生. 依七根本及八

邊地起聖世俗道俱能永斷結. 如是二說

俱得善通. 此本論文容二義故

答三結或依四或依未至滅者. 四謂四靜慮

地. 未至謂未至地及靜慮中間. 此二俱名未

至地故. 問此地何故名未至耶. 答未入

根本能現在前斷諸煩惱故名未至. 問契

經唯說根本爲依非未至地. 此中何故說

三結或依四或依未至滅. 答此中應說或

依四或未至滅. 不應言依未至滅. 而言

依未至滅者. 有別意趣. 謂後依言重說根

本. 此中意言三結或依四滅者. 或四根本依

滅或依未至滅者. 或未至四根本依而滅. 如

有問他. 汝爲入城作此事. 爲未入城作

此事. 此中一城前後再說. 依言亦爾. 於理無

違. 復次依言有通有別. 別者唯說諸根本

地如七依經. 通者通說根本邊地. 如此中

中      欄

說. 故此依言亦不違理. 然此三結1依欲界

乃至非想非非想處可得. 欲界者唯依未

至滅. 初靜慮者或依初靜慮或依未至滅.

第二靜慮者或依二靜慮或依未至滅. 第

三靜慮者或依三靜慮或依未至滅. 第四

靜慮及四無色者. 或依四靜慮或依未至

滅. 所以者何. 三結永斷無餘斷畢竟斷無

片影斷. 必以見道. 然諸見道唯依六地. 謂

四靜慮及未至定靜慮中間. 若依未至定入

正性離生. 如是三結依未至滅. 乃至若依

第四靜慮入正性離生. 如是三結依第四

靜慮滅. 雖唯有第四靜慮及四無色地三

結. 或依四或依未至滅. 而依總種類說. 餘

亦無失. 雖依八地邊起世俗道亦分斷三

結. 而非永斷. 故此不說. 然此三結永斷唯

在道類忍時. 若別說者有身見永斷唯在苦

類忍. 故言依四依未至滅. 三不善根及欲

漏依未生滅者. 離欲染時彼永斷故. 若

異生若聖者若有漏道若2無漏道俱依未至.

離欲染故. 有漏無明漏或依七或依未至

滅者. 七謂四靜慮及下三無色卽七. 依定未

至謂未至定及靜慮中間. 此二俱名未至地

故. 此中有漏從初靜慮乃至非想非非想處

可得. 無明漏從欲界乃至非想非非想處可

得. 此二俱離非想非非想處染時方得永

斷. 彼非想非非想處染依九地道而得永

離. 故言或依七或依未至滅. 然無明漏欲

界者唯依未至滅. 有漏無明漏初靜慮者依

初靜慮或依未至滅. 第二靜慮者. 依二靜

下      欄

慮或依未至滅. 乃至識無邊處者依四靜

慮下二無色或依未至滅. 無所有處非想非

非想者. 依四靜慮下三無色或依未至滅.

依總種類亦得說. 餘或依七或依未至滅.

此中但說二永斷處故. 唯聖者無漏道斷. 卽

是最後金剛喩定. 餘隨所應如本論說. 異

生聖者世俗聖道永斷差別如理應如

諸結過去. 彼結已繫耶. 乃至廣說. 問何故作

此論. 答爲止他宗顯正理故. 謂或有說. 過

去未來非實有體. 或復有說. 煩惱斷已畢竟

不退爲遮彼說顯示過去未來實有. 及顯

煩惱斷已有退. 故作斯論. 應知此中先名

已繫後名當繫現名今繫. 又於此中有作

是說. 結用名繫. 有作是說. 結得名繫. 然結

於得有三種類. 一如牛王引得前行. 二如

犢子隨得後行. 三如形質與影得俱. 如牛

王者先結後得. 如犢子者先得後結. 如形

質者結與得俱. 諸結過去彼結已繫耶. 答諸

結過去彼結已繫謂結在過去彼得亦過去.

曾爲繫故說名已繫. 有結已繫彼結非過

去. 謂結未來現在已繫. 卽諸結在未來現在.

彼得在過去曾爲繫故. 此結如犢子隨得

後行故. 諸結未來彼結當繫耶. 答應作四句.

義不定故. 有結未來彼結非當繫. 謂結未

來已斷已遍知已滅已吐定不當退. 此中已

斷者謂已得斷遍知. 已遍知者. 謂已得智遍

知. 已滅者謂已得擇滅. 已吐者謂已斷繫得.

已證離繫得. 有作是說. 已斷已遍知已滅已

吐同3顯捨義. 定不當退者謂不退法阿羅

經數:一五四五

經名:阿毘達磨大毘婆沙論卷第六十

頁數:三一二

上      欄

漢. 未來三界見修所斷結定不當退. 退法阿

羅漢未來三界見所斷結定不當退. 不退法

不還. 若已離無所有處染. 未來三界見所斷

結及下八地修所斷結定不當退. 乃至若未

離初靜慮染. 未來三界見所斷結. 及欲界修

所斷結定不當退. 退法不還及預流一來. 未

來三界見所斷結定不當退. 不退法異生. 若

已離無所有處染如菩薩等未來下八地見

修所斷結定不當退. 乃至若已離欲界染

未離初靜慮染. 未來一地見修所斷結定不

當退是謂有結未來彼結非當繫. 有結當

繫彼結非未來謂結過去已斷已遍知已滅

已吐定當退. 此中諸句義如前釋. 定當退

者謂退法阿羅漢過去三界修所斷結有定

當退. 退法不還若已離無所有處染. 過去下

八地修所斷結有定當退. 乃至若未離初

靜慮染. 過去一地修所斷結有定當退. 退法

異生若已離無所有染. 過去下八地見修所

斷結有定當退. 乃至若已離欲界染未離

初靜慮染. 過去一地見修所斷結有定當退.

是謂有結當繫彼結非未來. 有結未來彼

結亦當繫. 謂結未來已斷已遍知已滅已吐

定當退. 此中已斷等如初句釋. 定當退者

如第二句釋. 然前說過去今說未來. 有結

非未來彼結亦非當繫. 謂結過去已斷已遍

知已滅已吐. 定不當繫及現在結. 此中諸句

如初句釋. 然前說未來今說過去及現在

結者. 謂現在結亦非未來是現在故. 亦非

當繫是今繫故. 諸結現在彼結今繫耶. 答諸

中      欄

結現在彼結今繫. 謂現在諸結定有現在得.

如形質影必俱有故. 有結今繫彼結非現

在. 謂結過去未來今繫卽過去未來結有現

在得. 過去結者. 如牛王引得前行. 未來結

者如犢子隨得後行. 彼得現在故名今繫

諸用此道斷欲界結. 退此道時還得彼結

繫不. 乃至廣說. 問何故作此論. 答爲止他

宗顯正理故. 謂或有執. 定無退起諸煩惱

義. 如分別論者. 彼引世間現喩爲證. 謂作

是說. 如甁破已唯有餘瓦不復作甁. 諸阿

羅漢亦應如是. 金剛喩定破煩惱已不應

復起諸煩惱退. 如燒木已唯有餘陸不還

爲木. 諸阿羅漢亦應如是. 無漏智火燒煩

惱已不應復起諸煩惱退. 彼引此等世間

現喩. 證無退起諸煩惱義. 爲遮彼執顯

有退起諸煩惱義. 若無退者便違契經. 如

契經說. 阿羅漢有二種. 1一退法. 二不退法.

又契經說. 由五因緣令時解脫阿羅漢退隱

沒忘失

云何爲五. 一多營事業. 二樂諸戱論. 三好

和□諍. 四[&FFFF]#涉長途. 五身□多病

又契經說. 有阿羅漢名瞿底迦. 是時解脫

六反退已. 於第七時恐復退失以刀自害

而般涅槃. 故知定有起煩惱退. 問若有退

義分別論者所引現喩當云何通. 答不必

須通. 所以者何. 彼非素□纜. 非毘2捺耶.

非阿毘達磨. 但是世間[&FFFF]#淺現喩. 世間法異

賢聖法異. 不應引世間法難賢聖法. 若必

須通當說喩過喩. 旣有過爲證不成. 如

下      欄

甁破已必有餘瓦. 得阿羅漢已有餘煩惱

不. 若有煩惱者應非阿羅漢. 若無煩惱者

卽義與喩別不應爲證. 如燒木已定有餘

陸. 得阿羅漢已有餘煩惱不. 若有煩惱者

應非阿羅漢. 若無煩惱者卽義與喩別不

應爲證. 然世間木無被燒義. 但木極微與

火極微爲因已滅. 此火極微與陸極微爲

因已滅. 應作是說. 木是火因火是陸因.

而世間想謂火燒木令木成陸. 木旣滅已猶

有餘陸. 非全無物故喩與法義不相似. 又

阿羅漢斷諸煩惱非令全無過去未來煩

惱性相猶實有故. 若相續中違煩惱道未現

在前. 爾時名爲煩惱未斷. 若相續中違煩惱

道已現在前. 斷諸繫得證離繫得. 不成就

煩惱名煩惱已斷. 應作是說. 修習聖道是

希有事. 3今阿羅漢雖斷煩惱而不令無.

是故尊者妙音說曰. 煩惱不在自身中行

說名爲斷非令全無. 如說天授舍宅中無

非謂天授餘處亦無. 煩惱斷時應知亦爾.

過去有故. 若遇退緣爲因引生未來煩惱

故必有起煩惱退義. 問分別應者云何釋

通應理論者所引契經. 答彼說退時退道非

果. 以沙門果是無爲故. 問旣許有退. 退

道退果有何差別. 而說無退. 又彼許退

無學道時. 爲得學道爲全不得. 若得學

道果亦應退非無學果成學道故. 若全不

得便有大過. 退無學道不得學道. 若爾

應住異生位故. 若非異生及學無學. 應離

凡聖有別有情許卽便非世尊弟子故. 應

經數:一五四五

經名:阿毘達磨大毘婆沙論卷第六十一

頁數:三一三

上      欄

許有起煩惱退. 分別論者又說隨眠是纏

種子. 隨眠自性心不相應. 諸纏自性與心相

應. 纏從隨眠生. 纏現前故退諸阿羅漢. 已

斷隨眠纏旣不生彼如何退. 故說無退是

應正理. 彼如是說是無知果. 是黑闇果. 是

無明果. 是不勤方便果. 然實有起煩惱義.

爲止彼宗及顯退法相應正理故作斯

論

問退以何法爲自性耶. 有作是說. 若起如

是煩惱諸纏現前故退. 卽以此法爲退自

性. 若作是說退以不善有覆無記爲其自

性. 有餘師說. 若退墮時隨順退者是退自

性. 若作是說以一切法爲退自性. 由退墮

時諸法皆有隨順退義. 譬喩尊者作如是

言. 退無自性唯假施設. 所以者何. 身中先

有諸善功德. 今遇退緣退失此法有何自

性. 如人有財爲賊所奪. 有人問曰. 汝今失

財以何爲體. 財主答曰. 我本有財今爲賊

奪但無財物知有何體. 如人有衣爲他奪

去露形而住. 有人問曰. 汝今無衣以何爲

體. 衣主答曰. 我先有衣今被奪去知有何

體. 如人衣破有人問曰. 汝今衣破用何爲

性. 衣破者曰. 我衣先完今衣破已知有何

性. 如是身中先有勝德今唯退失有何自

性. 評曰. 退自性者是不成就無覆無記. 卽是

非得心不相應行蘊所攝. 卽在復有所餘如

是類法心不相應中攝. 應知退與順退法

異. 退以不成就非得爲自性. 無覆無記心不

相應行蘊所攝. 順退法以一切不善有覆無

中      欄

記爲其自性. 如僧破與破僧罪異. 僧破以

不和合爲自性. 無覆無記心不相應行蘊所

攝. 破僧罪以虛□語爲自性. 僧成就破破

僧人成就罪. 如是退與順退法異故. 退自

性決定實有是不相應行蘊所攝. 卽是非得

其理極成

*說一切有部發智大毘婆沙論*卷第六十

阿毘達磨大毘婆沙論卷第六十

一

五百大阿羅漢等造

1三藏法師玄□奉  詔譯

結蘊第二中一行納息時第二之六

問爲煩惱現在前故退. 爲退已煩惱現在前.

設爾何失. 二俱有過. 所以者何. 若煩惱現在

前故退者. 品類足說當云何通. 如說三緣故

起欲貪隨眠. 一欲貪隨眠未斷未遍知. 二順

欲貪纏法現在前. 三於彼有非理作意. 廣

說乃至. 起疑隨眠應知亦爾. 契經所說復

云何通. 如說由五因緣令時解脫阿羅漢

退. 謂多營事業. 乃至身□多病. 定蘊所說復

云何通. 如說由非學非無學心退起學法

得. 云何彼是阿羅漢而起煩惱現在前. 又何

等心無間起煩惱現在前. 若退已煩惱現在

前者. 施設論說當云何通. 如說若時心遠心

剛强起無色界三纏現在前. 謂貪慢無明. 而

多起慢. 彼三纏內隨一現前. 應說彼退無

下         欄

色貪盡. 住色貪盡中. 識身論說復云何通. 如

說一類補特伽羅無色染汚心現在前故. 捨

無學善根學善根相續. 退無學心住學心.

品類足說復云何通如說云何順退法. 謂不

善及有覆無記. 住何等心後煩惱現在前. 答

應作是說. 煩惱現在前故退. 問此已善通

後諸違難. 前諸違難當云何通. 答皆非違

難. 所以者何. 品類足說三緣故起諸隨眠

者. 依未斷盡煩惱者說. 謂起煩惱現在

前者. 或有已斷盡自地煩惱. 或有未斷盡

自地煩惱. 彼依未斷盡自地煩惱而起煩

惱現在前者說. 又起煩惱現在前者. 或退

或不退. 彼依不退而起煩惱現在前者說.

又起煩惱現在前者. 或染汚心無間. 或不染

汚心無間. 彼依染汚心無間而起煩惱現在

前者說. 又起煩惱現在前者. 有具因緣有

不具因緣. 彼依具因緣而起煩惱現在

前者說. 謂諸有情三因緣故起諸煩惱名

具因緣. 一由因力. 二由境界力. 三由加行

力. 欲貪隨眠未斷未遍知者說因力. 順欲貪

纏法現在前者說境界力. 於彼有非理作

意者說加行力. 復次爲遮外道所說意趣

故作是說. 由三緣故起諸隨眠. 謂外道說

專由境界起諸煩惱. 若有境界煩惱便生.

若境界壞煩惱不起. 爲遮彼意. 說諸纏起

亦因未斷自類隨眠. 亦由彼有非理作意.

契經中說. 由五種因緣令時解脫阿羅漢

退者. 彼於退具說退因緣. 如餘經說. 彼具

名彼定蘊所說. 由非學非無學心退起學

經數:一五四五

經名:阿毘達磨大毘婆沙論卷第六十一

頁數:三一四

上      欄

法得者. 彼說根退不說果退. 復次煩惱相

應心亦名非學非無學故. 說果退亦不違

理. 云何彼是阿羅漢而起煩惱現在前者.

先是阿羅漢後起煩惱現在前. 若起煩惱現

在前便非阿羅漢. 如先異生後入聖道. 入

聖道已便非異生. 如先學者後起無學法.

起無學法已便非學者. 此亦如是於理何

違. 何等心無間起煩惱現在前者. 若畢竟

離非想非非想處染. 起彼地纏現在前故.

退者卽彼地善心無間起煩惱現在前. 若未

畢竟離非想非非想處染. 起彼地纏現在前

故. 退者卽彼地或善心或染汚心無間起煩

惱現在前. 乃至初靜慮應知亦爾. 若畢竟

離欲界染起欲界纏故. 退者卽欲界或善心

或無覆無記心無間起煩惱現在前. 若未畢

竟離欲界染起欲界纏故. 退者卽欲界或

善心或染汚心或無覆無記心無間起煩惱

現在前. 此中若未得根本善靜慮無色定現

在前者. 彼不能起色無色界纏現在前故

退. 但能起欲界纏現在前故退. 若得根本

善靜慮現在前非無色定者. 彼不能起無

色界纏現在前故退. 但能起欲色纏現在

前故退. 若得根本善靜慮無色定現在前者.

彼能起三界纏現在前故退. 有餘師說. 退已

煩惱現在前. 問此已善通前諸違難. 後諸違

難當云何通. 答皆非違難. 所以者何. 施設

識身二論所說. 依覺知位不說退時. 謂先

雖退而未覺知. 煩惱現在前乃覺知故. 如

有先誦四阿□摩. 餘務所纏遂便忘失. 乃

中      欄

至未誦猶不覺知. 後若誦時方知忘失. 彼

雖先忘而今始覺. 此亦如是先退後知. 依

知時說故不違理. 品類足說. 不善及有覆

無記名順退法者. 依損善品轉遠善品故

作是說. 如如煩惱現在前時. 如是如是損遠

善品故說順退. 非謂煩惱現在前時方退.

善法先已退故. 住何等心後煩惱現在前者.

住欲界無覆無記心後煩惱現在前. 謂威儀

路及工巧處非異熟生性□劣故. 問豈不□

劣彌順於退. 答若於淨品其性雖劣而於

染品力强勝者住彼便退. 退已煩惱卽現在

前. 異熟生心於淨染品性俱劣故住彼心

時非進非退. 有說欲界三無記心隨住一

種皆有退義. 此心無間煩惱現前. 然此欲界

無覆無記心. 有與三界纏相違者. 住此心

時必不退起三界煩惱. 有與欲色界纏相

違不與無色界纏相違者. 住此心時雖

不退起欲色界煩惱. 而容退起無色界煩

惱. 有與欲界纏相違不與色無色界纏相

違者. 住此心時雖不退起欲界煩惱. 而

容退起色無色界煩惱. 有與三界纏皆不

相違者. 住此心時皆容退起三界煩惱. 評

曰. 此二說中前說爲善. 要起煩惱現在前

時乃成退失勝功德故此說退位. 若退

1性者不必要起煩惱現前不退無學位

有退*性者故. 問退時爲住意地爲住五

識身耶. 答應作是說. 住意地退非五識

身. 問若爾云何通2[&FFFF]#陀衍那事. 昔有王號

*[&FFFF]#陀衍那. 將諸宮室詣水跡山除去男

下      欄

子純與女人奏五3妓樂. 縱意嬉戱樂音淸

妙香氣4[&FFFF]#馥. 命諸女人露形而舞. 時有五

百離欲仙人乘神境通經此上過. 有見妙

色有聞妙聲有嗅妙香皆退神通. 墮此

山上如折翼鳥不復能飛. 王見問曰汝等

是誰. 諸仙答曰. 我是仙人. 王復問言. 汝得

非想非非想處根本定不. 仙人答言. 我等未

得. 王乃至問汝等爲得初靜慮不. 仙乃至

答我等曾得而今已退. 時王瞋忿作如是言.

不離欲人如何觀我宮人□女. 極非所宜. 便

拔利劍斷截五百仙人手足. 彼諸仙人有

住眼識退者有住耳識退者有住鼻識

退者. 如何言住意地退耶. 猛[&FFFF]#子事復云

何通. 昔有仙人名猛[&FFFF]#子. 食時常受勝軍

王請. 每至食時乘神通力如雁王飛至

王宮上. 王自承接抱置金床燒香散花恭

敬禮拜以妙飮食而供養之. 仙人食訖除

器□漱[&FFFF]#願王已飛空而去. 王於後時以

國事故欲詣餘處作是念言. 我行去後誰

當如我承事仙人. 脫不如法仙人性躁. 或

[&FFFF]#咀我令失王位. 或斷我命或害國人.

便問少女. 我行去後汝能如我事仙人耶.

女答言能. 王遂慇懃約[&FFFF]#少女. 令如常法

供養仙人. 然後乃行營理國事. 仙人後曰

臨至食時飛空而來至王宮所. 王女承抱

置金床上. 仙人離染力微劣故觸細軟觸

退失神通. 如常受供食. 訖□漱及[&FFFF]#願已

欲乘空去而不能飛. 入王苑中欲修舊

道. 聞象馬等種種喧聲雖極作意而不能

經數:一五四五

經名:阿毘達磨大毘婆沙論卷第六十一

頁數:三一五

上      欄

得. 時彼仙人知室羅筏城中士女□作是念.

若大仙人履地行者我等當得接足供養. 彼

仙爾時便起矯慧. 語王女曰汝告城中. 今

日仙人履地而出. 諸所欲作皆應作之. 於

是王女卽便依敎. 諸人聞已除去城中瓦礫

糞穢掃灑淸淨. 嚴列幢幡燒香散花作諸

音樂莊飾嚴麗猶如天城. 是時仙人步行而

出去城不遠入林樹間. 欲修舊道聞諸鳥

聲其心驚亂而不能得. 便捨此去詣於河

邊. 復聞水中龍魚騰躍. 心旣喧擾而不能

修. 遂卽登山作如是念. 我退善品都由

有情. 設我曾修戒禁苦行當感有翅□狸

之形. 水陸空行無脫我者. 發惡願已毒心

稍息. 須臾復能離八地染後生非想非非想

處. 有頂寂止甘露門田. 八萬劫中受閑靜樂.

業壽盡已還生此間苦法林中. 作□狸獸身

及兩翅各廣五十踰繕那量. 以此大身害有

情類空行水陸無得[&FFFF]#者. 從此命終墮無

間獄. 受諸劇苦難有出期. 如是仙人住身

識退. 如何言住意地退耶. 復云何通天帝

釋事. 謂釋迦佛未出世時有一仙人名爲

洲胤. 天帝數往諮受法義. 後於一時天帝

乘輦欲往仙所. 阿素1落女設[&FFFF]#夫人竊作

是念. 今天帝釋將無捨我欲往其餘諸美

人所. 便先昇輦自隱其形令天帝釋不知

同往. 臨至仙所□顧見之. 因卽告言汝何

來. 此仙人不欲見諸女人. 宜速還宮不應

住此. 設[&FFFF]#推託不欲還宮. 天帝旣忿以華

莖擊夫人. 遂以諂媚音謝. 仙人聞之便生

中      欄

欲愛退勝定故螺□便墮. 此卽仙人住耳

識退. 如何言住意地退耶. 答應知此等

住意地退. 由眼等識引令起故作如是說

於理無違. 尊者僧伽筏蘇說曰. 住五識退

於理何違. 五識取境時亦生煩惱故. 謂對

治力極羸劣者眼見色等亦容退故. 評曰應

作是說. 住意地退非五識身. 對違順境

要有分別起煩惱故. 由此故說若住意地

有六勝事不共五識. 一退二離染三死四

生五斷善根六續善根

退有三種. 一已得退. 二未得退. 三受用退

已得退者謂先已得諸勝功德遇緣而退. 未

得退者如伽他說

我觀天世聞    退於聖慧眼

由耽著名色    不見四眞諦

此頌意說. 一切有情若勤方便皆應獲得諸

聖慧眼. 但由耽著名與色故不能精懃修

正方便. 於四眞諦未得現觀. 於聖慧眼

有未得退. 又如頌言

愚夫衆所敬    是則爲衰損

於頂而退墮    斷滅諸善根

此頌佛依天授而說. 謂彼已起暖善根不

久當起頂善根. 中間貪著勝名利故於頂

善根有未得退. 從此展轉斷滅善根. 諸如

是等名未得退. 受用退者. 謂於已得諸勝

功德不現在前. 如佛於已得諸佛功德不

現在前. 獨覺於已得獨覺功德不現在前.

聲聞於已得聲聞功德不現在前. 餘亦應

爾. 問如是三退佛獨覺聲聞各有幾種. 答

下      欄

佛有一種. 謂受用退已得諸功德有不現前

故. 無未得退. 住諸有情最勝根故. 無已得

退諸佛皆是不退法故. 獨覺有二種. 謂未得

退及受用退. 未得退者未得諸佛最勝根

故. 受用退者有已得功德不現在前故. 無

已得退獨覺皆是不退法故. 聲聞乘中不時

解脫有二種謂未得退及受用退. 未得退者

未得諸佛獨覺根故. 受用退者有已得功

德不現在前故. 無已得退不時解脫非退

法故. 時解脫具三種. 已得退者. 已得功德

有可退故. 未得退者. 未得三乘不退根故.

受用退者. 有已得功德不現在前故. 有作

是說. 佛全無退. 無已得退者諸佛皆是不

退法故. 無未得退者住諸有情最勝根故.

無受用退者佛於過去三無數劫. 修集百

千難行苦行皆爲利樂一切有情. 得成佛

已晝夜六時觀有情界無可化者而不饒

益. 是故諸佛無受用退. 雖有功德不現在

前非本所期故不名退. 獨覺唯有一受用

退. 有已得功德不現在前故. 無未得退者

於獨覺乘根性已定更不心佛勝根性故.

無已得退者獨覺皆是不退法故. 聲聞乘中

不時解脫亦唯有受用退. 有已得功德不現

在前故. 無未得退者. 於聲聞乘根性已定

更不心佛獨覺乘故. 無已得退者. 不時解

脫不退法故. 時解脫有二種. 一已得退. 已得

功德有可退故. 二受用退有已得功德不

現在前故. 無未得退者於時解脫根性已

定. 不心三乘勝根性故. 評曰. 此二說中初

經數:一五四五

經名:阿毘達磨大毘婆沙論卷第六十一

頁數:三一六

上      欄

說爲善. 諸佛定有受用退故. 獨覺聲聞於

勝根性有欽羨故. 時解脫者有可轉作不

時解脫如何說彼無未得退. 問云何知佛

有受用退. 答契經說故. 如契經說. 佛告阿

難. 如來所得四增上心現法樂住. 我說於彼

展轉有退. 如與弟子共集會時. 若不動心

解脫身作證具足住. 我說於彼都無有退.

由此知佛有受用退. 問此經爲說有已得

退. 爲當說有受用退耶. 設爾何失. 二俱有

過. 所以者何. 若此經說已得退者. 四增上

心現法樂住亦不應退. 諸1佛皆是不退法

故. 若此經說受用退者不動心解脫亦應有

退. 非一切時現在前故. 答此中說佛有受

用退. 問此已善通前所設難. 後所設難當云

何通. 謂不動心解脫亦應有退. 非一切時

現在前故. 答不動心解脫以成就爲勝. 若

得彼法更無所作故. 雖不現在前而不說

爲退. 四增上心現法樂住以現行爲勝. 不

現前者便說爲退. 有作是說. 此契經中說.

未至定名不動心解脫. 說根本靜慮名增

上心現法樂住. 世尊多起未至定現在前.

非根本靜慮. 謂食前食後將說法時. 及說

法竟幷說法已入靜室時. 佛雖於諸定能

速疾入. 而於最近者數入非餘. 故佛數數

入未至定. 如勇健者雖於諸處能速往來.

而於近處數數遊從非於遠處. 故作是說.

有餘師說. 此契經中說利益他事名不動

心解脫. 說自利益事名增上心現法樂住.

世尊多起利益他事現在前. 非自利益事

中      欄

故作是說. 或有說者. 此契經中說慈悲名

不動心解脫. 說喜捨名增上心現法樂住.

世尊多起慈悲現在前. 少起喜捨故作是

說. 復有說者. 此契經中說大悲名不動心

解脫. 說大捨名增上心現法樂住. 世尊多

起大悲現在前. 少起大捨故作是說. 尊者

妙音作如是說. 此契經中. 說一切結永斷

遍知名不動心解脫. 說一切種有爲功德

名增上心現法樂住. 佛於一切無爲功德□

成就故說爲不退. 佛於一切有爲功德有

不起者故說有退. 有爲功德以起現前爲

勝事故. 尊者覺天作如是說. 此契經中說

能得得名不動心解脫. 說所得2得名增

上心現法樂住. 佛於一切所得功德有不

現前故說有退. 諸能得得□現在前故說

不退. 問若佛亦有受用退者此受用退何者

最多爲佛爲獨覺爲聲聞耶. 答此受用退

佛最爲多. 非獨覺聲聞彼功德少故. 謂佛

一刹那頃功德不現在前有受用退. 多於

二乘盡衆同分於諸功德有受用退. 所以

者何. 如來功德無量無數微妙熾盛最勝淸

淨. 過諸世界極微塵量一一功德皆應現

前. 若不現前有受用退故受用退佛最爲

多. 如轉輪王統四洲渚. 若一日夜捨

自國土有受用退. 多餘小王盡衆同分

捨自國土有受用退. 前來且說三乘無學

於三種退有具不具. 學位異生隨其所

應當准此說. 如定蘊說. 以何等故上三

果有退非預流果耶. 且彼文說見所斷

下      欄

煩惱. 於無事起故斷已不退. 云何說彼

於無事起. 謂無處轉故云何無處轉. 謂於

我轉故於勝義諦我畢竟無故彼煩惱斷

已不退. 修所斷煩惱於有事起故斷已有

退. 云何說彼於有事起. 謂有處轉故. 云何

有處轉. 謂於少分淨相轉故. 云何名爲少

分淨相. 謂於髮爪脣齒面目手足指等形顯

色中有少淨相. 於中亦有諸不淨相觀不

淨相由如理作意. 先離煩惱觀彼淨相. 由

非理作意起煩惱退. 無有少法有我我所

可令觀彼退無我觀. 如契經說. 一切法無

我無有情無命者無養育者無補特伽

羅. 於此身內空無士夫無能作者無遣作

者無能受者無遣受者. 純空行聚. 是故一

切見所斷結聖慧斷已皆永不退. 是故無退

預流果者. 復次永斷三界見所斷結立預

流果. 無退三界見所斷結永斷者故. 復次

永斷非想非非想處見所斷結立預流果. 無

退非想非非想處見所斷結永斷者故. 問云

何無退彼永斷者. 答以彼非想非非想處見

所斷結. 難斷難破難可越度. 是故斷已不

可還續. 行次以忍對治無事煩惱立預流

果. 必無退忍起無事結故彼不退. 復次由

見道力得預流果定無退失見道者故. 問

因論生論. 何故定無退見道者. 答以見道

是極速疾道不起期心道. 無容退失如是

道故. 復次諸瑜伽師入見道已. 名墮法河

墮大法流墮法彼浪墮法□□. 尙無暇能

起有漏善無覆無記心. 肉有能起染汚心

經數:一五四五

經名:阿毘達磨大毘婆沙論卷第六十一

頁數:三一七

上      欄

退. 如人墮在山谷瀑流隨浪漂溺. 尙不能

據此彼兩岸何肉能出. 復次見道能治三界

所有見所斷結. 無退三界見所斷結對治道

故. 復次見道能治所有非想非非想處見所

斷結. 無退非想非非想處見所斷結對治

道故. 復次見道能治忍所對治無事煩惱. 無

有退彼對治道故. 復次見道創見四聖諦

理決了明白. 無於此理重迷謬者故必不

退. 問如至無學位有退住修道. 寧無至

修住退住見道者. 答修道位中有起煩惱

現在前義見. 道住中無起煩惱現在前義.

是故彼此不可爲例. 復次修道位中容有

退者故至無學位有退住修道. 見道位中

無有退者故至修道位無退住見道. 問

退阿羅漢果住預流果時. 名退不還一來

果不. 答亦名退彼. 所以者何. 住彼下故.

如人從彼第三層舍墮至于地. 彼人亦說

墮初二層此亦如是. 問本不成就中間二

果今何言退. 答已不成就復不成就故亦

名退. 問如何說彼已不成就復不成就答

彼先已遠今更遠故. 復次先斷爾所煩惱盡

故建立二果. 今還退起爾所煩惱故說彼

退. 復次先斷二果所對治得今還退起故說

彼退. 復次先用如是無間解脫. 斷諸煩惱

得二果者. 今還退起所斷煩惱今彼二道

遠而更遠故說彼退. 復次不還一來果是阿

羅漢因故退果時因亦名退. 問預流果亦是

阿羅漢因. 退阿羅漢時預流1應退. 答此預

流果是下聖位. 退上果時極住此果. 若復

中      欄

退失預流果者. 應本得果今還不得. 見道

位中無住義故. 應本見諦今還不見. 應本

現觀今非現觀. 應本聖者今成異生. 欲令

無有如是等過故無退失預流果義. 復

次以預流果是見道證先說見道必無退

義. 是故無退預流果者. 此說位退不說

根性. 預流果轉根亦有退者故退根本沙門

果. 若未還得無命終義. 若退彼向雖未

還得容可命終. 所以者何. 根本果位易見

易施設. 謂此是預流果乃至此是阿羅漢果.

是故退已若未還得必不命終向位難見

難施設. 故從彼退已雖未還得有命終義.

復次根本果位諸瑜伽師於果發起增上慶

悅. 如務農者於六月中修治稼穡後收

子實積置場中生大慶悅. 此亦如是. 故退

果時生大憂惱. 若未還得終不捨命. 向中

不爾故退彼時雖未還得有命終義. 復次

根本果位具三因緣. 一捨曾得道. 二得未

曾得道. 三證結斷一味得. 故退果時若未還

得必不命終. 向卽不爾故退彼位雖未還

得容可命終. 復次根本果位具五因緣. 一

捨曾得道. 二得未曾得道. 三證結斷一味

得. 四頓得八智. 五一時修十六行相. 故退

果時若未還得無命終理. 向中不爾故退

彼時雖未還得有命終義. 復次根本果位

是瑜伽師最勝安隱□息之處. 故退果時若

未還得無命終義. 向卽不爾故退彼時雖

未還得有命終理. 復次根本果位所有結

斷是所作及所作究竟. 所有聖道是功用及

下      欄

功用究竟. 故退果時若未還得無命終理.

向中結斷是所作非所作究竟. 所有聖道是

功用非功用究竟. 故退向時雖未還得有

命終義. 復次根本果位容諸行者廣修聖道

故退果時若未還得無命終理. 向中不容

廣修聖道故退向已雖未還得有命終義.

復次根本果位諸瑜伽師能善了知功德過

失. 功德者謂道及2道果. 過失者謂生死因

果. 故退果時若未還得無命終理. 向中不

爾故退彼時雖未還得有命終義. 復次根

本果位諸瑜伽師方能善取四聖諦相. 向中

不爾事未成故. 如人道行於四方相未能

善取若坐一處方能善取. 果向亦然故退果

時若未還得無命終理. 若退向時雖未還

得有命終義. 復次根本果位若退失時有證

知者故未還得必不命終. 退失向時無證

知者故未還得有命終義. 如村邑中若被

劫奪有證知者速可還得. 兩村邑間若被

劫奪無證知者難可還得. 復次根本果位

諸瑜伽師先廣加行安足堅固. 由此退時若

未還得終不捨命. 向中不爾故退彼時若

未還得有命終理. 預流果先廣加行者. 謂

彼先心解脫果故. 精勤修習惠施淨戒. 不

淨觀持息念念住. 聞所成慧. 思所成慧. 修所

成慧. 及□頂忍世第一法. 幷見道中十五心

頃. 卽此總名安足堅固. 有作是說. 從初乃

至世第一法名廣加行. 見道十五心名安足

堅固. 一來果先廣加行者. 謂卽前說及離欲

染諸加行道六無間道五解脫道卽此名爲

經數:一五四五

經名:阿毘達磨大毘婆沙論卷第六十二

頁數:三一八

上      欄

安足堅固. 有作是說. 預流果名安足堅固.

不還果先廣加行者. 謂卽前說及離欲染諸

加行道三無間道二解脫道. 卽此名爲安足

堅固. 有作是說. 一來果名安足堅固. 阿羅漢

果先廣加行者. 謂卽前說1及離初靜慮乃至

無所有處染. 一一地各有諸加行道·九無間

道·九解脫道. 幷離非想非非想處染諸加行

道·九無間道·八解脫道. 卽此總名安足堅

固. 有作是說. 不還果名安足堅固. 復次根

本果位諸瑜伽師. 斷絶止息一切生分故.

退果時若未還得無命終義. 向中不爾故

退彼時雖未還得有命終理. 謂預流果除

欲界七生. 及色無色界一一處一生. 餘一切

生得非擇滅. 一來果除欲界二生. 及色無色

界一一處一生. 餘一切生得非擇滅. 不還果

除色無色界一一處一生. 餘一切生得非擇

滅. 阿羅漢果於一切生得非擇滅不復生

故. 復次根本果位諸[&FFFF]#伽師總集三界見修

所斷煩惱斷得. 故退果時若未還得終不捨

命. 向中不爾故退彼時雖未還得有命終

義. 謂預流果位總集三界見所斷煩惱斷得.

一來果位總集三界見所斷. 及欲界修斷六

品煩惱斷得不還果位總集三界見所斷. 及

欲界修所斷九品煩惱斷得. 阿羅漢果位總

集三界見修所斷一切煩惱斷得. 復次根本

果位是瑜伽師本所心處. 故退果已若未還

得必不命終. 向位不爾故退彼時若未還

得有命終義

若離欲界染或離初靜慮染. 或復乃至離無

中      欄

所有處染. 此後得入正生離生. 後若退者決

定不起下地纏退但容得起上地纏退所

以者何. 下地煩惱有漏無漏二對治道所殘

害故無有勢力起彼而退. 復次斷彼纏後

有見道生[&FFFF]#壓其上故不能起下地纏退.

譬如有人從山墮落墮後復有頹山壓上.

尙不能動肉能起行. 復次斷彼纏後有忍

智生無有退忍智者故. 不能起下地纏

退. 復次斷彼纏後起法類智無有全退法

類智者. 故不能起下地纏退. 復次斷彼纏

後起增上忍世第一法無退增上忍世第一

法者. 故不能起下地纏退. 復次異生離欲

界染乃至離無所有處染時. 地地見修所斷

煩惱總爲一2束作九品斷. 後入見道得

聖果已. 設起下地煩惱退者. 爲但得彼修

所斷結. 爲亦得彼見所斷結. 若但得彼修

所斷結. 如何二結同一道斷. 退彼道時但唯

得一. 若亦得彼見所斷結. 如何得聖果成

見所斷結. 是故異生隨離何地何品染已後.

若得入正性離生得聖果已. 必無還起先

時所斷煩惱退義

問如當得阿羅漢果住金剛喩定時. 猶成

就非想非非想處下下品結. 若退阿羅漢果

還起非想非非想處下下品結時. 爲亦得

成就金剛喩定不. 答不得成就金剛喩定.

所以者何. 金剛喩定用大功力加行作意修

習而得. 彼下下品結不由功力加行作意修

習而得. 是故退時但得彼結不得此定. 復

次金剛喩定勝進時得. 彼下下品結退墮時

下      欄

得. 是故退時但得彼結不得此定. 復次金

剛喩定現在前時. 違彼結現行不違彼成

就. 是故金剛喩定現在前時. 猶成就彼結. 非

想非非想處下下品結現在前時. 違金剛喩

定現行亦違成就. 是故退起彼品結時必

不成就3金剛喩定. 復次金剛喩定是無間

道. 無住無間道而退者. 亦有無退已住無

間道者. 有住解脫道而退者. 亦有退已住

解脫道者. 有作是說. 亦有住勝進道而退

者. 及有退已住勝進道者. 是故住金剛喩

定時成就有頂下下品結. 退起有頂下下品

結 時. 必不還得金剛喩定

4說一切有部發智大毘婆沙論5卷第六十一

阿毘達磨大毘婆沙論卷第六十

二

五百大阿羅漢等造

*三藏法師玄□奉   詔譯

結蘊第二中一行納息第二之七

問何處有退. 答欲界有退非餘界. 人趣有

退非餘趣. 問欲界天中何故無退. 答無退

具故. 問豈不彼天有五妙欲勝於人趣寧

說爲無. 答諸契經中說五退具天中非有

故說爲無. 復次六欲天中初入聖道得聖

果者皆是利根 諸利根者皆不退故. 問鈍根

人中入聖道已後生天上爲有退不. 答彼

亦不退. 所以者何. 經生聖者決定不退. 亦

經數:一五四五

經名:阿毘達磨大毘婆沙論卷第六十二

頁數:三一九

上      欄

不轉根. 亦不得生色無色界. 聖道於彼相

續中住旣經多時極堅牢1故. 問三惡趣中

何故不退. 答彼無離染入聖道義. 旣無勝

德. 於何說退. 問色無色界旣有勝德何故

無退. 答彼無退具功德堅牢. 是故不退

問何等人可退. 何等人不可退耶. 答有人

信他隨他意欲而入聖道. 有人自信隨自

意欲而入聖道. 初人可退. 後人不可退. 復

次有不思量觀察得失而入聖道. 有極

思量觀察得失而入聖道. 初人可退. 後人

不可退. 復次有人因力加行力不放逸力皆

不2廣大. 有人三力悉皆廣大. 初人可退. 後

人不可退. 復次有信爲先而入聖道. 有慧

爲先而入聖道. 初人可退. 後人不可退.

復次有奢摩他爲先而入聖道. 有毘[&FFFF]#舍

那爲先而入聖道. 初人可退. 後人不可

退. 復次有行止行. 有行觀行. 初人可退.

後人不可退. 復次有多愛樂希心於止.

有多愛樂希心於觀. 初人可退. 後人不

可退. 復次有止增上. 有觀增上. 初人可

退. 後人3不可退. 復次有止熏心依觀

得解脫. 有觀熏心依止得解脫. 初人可

退後人不可退. 復次有得內心止不得

增上慧法觀有得增上慧法觀不得內心

止. 初人可退. 後人不可退. 復次有樂習

定不樂多聞. 有樂多聞不樂習定. 初人

可退. 後人不可退. 復次有樂自利不樂

利他. 有樂利他不樂自利. 初人可退. 後

人不可退. 復次有隨信行種4性. 有隨法行

中      欄

種*惟. 初人可退. 後人不可退. 復次有鈍

根者. 有利根者. 初人可退. 後人不可退. 復

次有緣力入道. 有因力入道. 初人可退. 後

人不可退. 復次有外5友力入道. 有內*友

力人道. 初人不可退. 後人不可退. 復次有從

他聞法力入道. 有內正思惟力入道. 初人可

退後人不可退. 復次有無貪增上. 有無癡

增上. 初人可退. 後人不可退. 復次契經中

說. 人有四法能多所作. 一親近善士. 二聽

聞正法. 三如理作意. 四法隨法行. 初二法增

上者可退. 後二法增上者不可退. 復次有

心善解脫慧不善解脫. 有慧善解脫心不善

解脫. 初人可退. 後人不可退. 有作是說.

有心善解脫慧不善解脫. 有慧善解脫心不

善解脫. 此二人可退. 有心善解脫慧善解

脫. 此人不可退. 問諸已退者住經幾時. 答

住經少時. 乃至未覺彼尋覺已速修勝進復

次彼起煩惱現前退時深生□愧速卽令

斷. 如明眼人晝日平地忽自顚蹶. 速起四顧

勿有他人見我者不. 如是行者起煩惱時

深生□愧. 勿有諸佛或佛弟子或餘善人知

我者不. 故速令斷還復本位. 復次彼起煩

惱現前退時燒身心故速令還滅. 如軟體

者□火觸身不能堪耐速卽除滅. 復次彼

起煩惱現前退時嫌臭穢故速便除斷. 如

樂淨人有少糞穢墮彼身上速卽除洗. 復

次彼起煩惱現前退時身心重故速便棄捨.

如羸弱者忽得重擔力所不逮速卽棄之.

有作是說. 退者不定. 不自在故起諸煩惱

下      欄

或速能斷還復本位. 或經久時方得本果.

謂以欲界聞思慧力引起修慧聖道現前.

轉信勝解成見至根. 然後復趣阿羅漢果.

故彼退已遲速不定. 問若退不還. 阿羅漢

果. 已爲復作彼不應作事耶. 答不復能作.

所以者何. 退上果者所作事業與先未得上

果聖人事業異故

阿羅漢有六種. 一退法. 二思法. 三護法. 四

安住法. 五堪達法. 六不動法. 此中退法者謂

彼應退思法者謂彼思已持刀自害. 護法者

謂彼殷重守護解脫. 安住法者謂彼不退亦

不昇進. 堪達法者謂彼堪能達至不動. 不

動法者謂彼本得不動種*性. 或由練根而

得不動. 問退法阿羅漢必退耶. 乃至堪達法

阿羅漢必練根至不動耶. 有作是說. 阿羅

漢中退法必退. 思法必思持刀自害. 護法必

能守護解脫. 安住法必能不退亦不昇進.

堪達法必能練根至不動. 以是事故. 彼名

退法. 乃至名堪達法. 若作是說. 依六作用

建立六種阿羅漢名. 彼說欲界具有六種.

色無色界唯有二種. 謂安住及不動法. 如是

說者. 退法阿羅漢不必退. 乃至堪達法阿羅

漢不必練根至不動法. 問若爾何故彼名

6退法. 乃至彼名堪達法耶. 答阿羅漢中退

法者不必退. 若退從此種*性非餘. 乃至堪

達法者不必練根至不動法. 若能練根至

不動者. 決定從此種*性非餘. 若作是說.

依六種*性建立六種阿羅漢名. 此說三界

皆具六種. 六種種*性遍三界故. 問云何建

經數:一五四五

經名:阿毘達磨大毘婆沙論卷第六十二

頁數:三二○

上      欄

立如是六種阿羅漢耶. 答依根建立. 問根

有九品. 謂下下下中下上. 中下中中中上. 上

下上中上上. 云何依根建立六種不立九

耶. 有作是說. 此六種中退法成就二品根.

謂下下下中. 思法成就一種根. 謂下上. 護法

成就一種根. 謂中下. 安住法成就一種根.

謂中中. 堪達法成就一種根. 謂中上. 不動法

阿羅漢成就一種根. 謂上下. 獨覺成就一種

根. 謂上中. 佛成就一種根. 謂上上. 評曰. 彼

不應作是說. 無一成就二品根故. 利根尙

無具二品根者. 肉鈍根者有具二品根. 應

作是說. 阿羅漢中退法成就下下品根. 思

法成就下中品根. 護法成就下上品根. 安住

法成就中下品根. 堪達法成就中中品根.

從時解脫練根至不動法. 成就中上品根

本種*性. 不動法成就上下品根. 獨覺成就

上中品根. 如來成就上上品根

有說. 六種阿羅漢中. 退法作一事. 謂退. 思

法作二事. 謂退及思. 護法作三事. 謂退思

護. 安住法作四事. 謂退思護及安住. 堪達

法作五事. 謂退思護安住及練根至不動.

如是說者. 退法作三事. 一退住學根. 二練

根至思. 三卽住彼般涅槃. 思法作四事. 一

退住學根. 二退住退法根. 三練根至護. 四

卽住彼般涅槃. 護法作五事. 一退住學根.

二退住退法根. 三退住思法根. 四練根至安

住. 五卽住彼般涅槃. 安住法作六事. 一退

住學根. 二退住退法根. 三退住思法根. 四

退住護法根. 五練根至堪達. 六卽住彼般

中      欄

涅槃. 堪達法作七事. 一退住學根. 二退住

退法根. 三退住思法根. 四退住護法根. 五

退住安住法根. 六練根至不動法. 七卽住

彼般涅槃. 問思法阿羅漢退住學根時得何

學根. 爲得退法種*性學根. 爲得思法種

*性學根. 答彼得退法種*性學根. 非思法種

*性學根. 所以者何. 彼先於學位未得思法

學根故. 今若退得思法學根. 是進非退不

應正理. 契經中說. 有阿羅漢名喬底迦. 是

時愛心解脫彼六反退失阿羅漢果已. 第七

反還得阿羅漢果時. 恐復退失以刀自害.

問彼爲是退法爲是思法耶. 設爾何失. 二

俱有過. 所以者何. 若是退法何緣自害. 若是

思法何故退耶. 答應作是說. 彼是退法. 問

若爾何故以刀自害. 答彼厭退故以刀自

害. 若先不退而自害者乃1是思法. 有作是

說. 彼從退法練根至思. 仍恐退故以刀自

害. 故不違理. 若本性思至無學位決定無

有退住學義

諸用此道斷欲界結. 退此道時還得彼結

繫不. 答還得彼結繫. 諸用此道斷色無色

界結. 退此道時還得彼結繫不. 答還得彼

結繫. 此中有說. 結用名繫. 謂先離染時斷

諸結繫用. 退時還得彼結繫用. 有作是說.

結得名繫. 謂離染時斷諸結得. 今退道時

還得結得. 結用結得互相資助. 但有一時.

必有第二. 爲縛不捨名爲結用不必現在.

得結屬已是結得用. 此2唯現在過去未來

無得用故. 問若道能斷結住此道不退. 若

下      欄

住此道退此道不斷結. 謂無間道能斷諸

結. 無住此道而有退者. 住解脫道容有

退者. 無用此道斷諸結義. 今何故說諸用

此道斷三界諸結. 退此道時還得彼結繫.

答此不 違理. 所以者何. 無間道是解脫道因

解脫道是無間道果. 退此果時亦說因退.

復次諸無間道是煩惱得對治. 退起煩惱得

時亦說退彼. 復次3爲斷煩惱故立無間

道. 退起煩惱時亦說退彼. 復次斷名有二.

一通二別. 別*唯無間道. 通通解脫4道. 今依

通義故不相違. 尊者僧伽筏蘇說曰. 住無

間道及解脫道俱有退義. 如預流者已斷

前五品煩惱起上上品纏. 退時名退前五

品無間解脫道. 評曰. 彼不應作是說. 所以

者何. 必無有住無間道退. 亦無退已住無

間道. 是故前說於理爲善. 謂退果時名退.

因等

有九遍知. 謂欲界見苦集所斷結盡第一遍

知. 色無色界見苦集所斷結盡第二遍知. 欲

界見滅所斷結盡第三遍知. 色無色界見滅

所斷結盡第四遍知. 欲界見道所斷結盡第

五遍知. 色無色界見道所斷結盡第六遍知.

五順下分結盡第七遍知. 色5愛結盡第八遍

知. 一切結盡第九遍知. 問何故作此論. 答

爲止他宗顯正理故. 謂或有說. 無斷遍

知諸無爲法無自性故. 爲止彼宗顯無爲

法實有自性故. 斷遍知決定實有. 或復有說.

此斷遍知非6唯有九. 一切擇滅皆得名爲

斷遍知故. 爲遮彼說顯斷遍知*唯有九